b'\n_START_ARTICLE_\nJulens vakreste\n_START_PARAGRAPH_\n\xc2\xabJulens vakreste\xc2\xbb er det sjette albumet til Hanne Krogh, og hennes mest solgte soloplate. Pr. 2017 har denne platen solgt n\xc3\xa6r en halv million eksemplarer._NEWLINE_Det ble det siste albumet som kom ut p\xc3\xa5 Arne Bendiksens plateselskap, men har jevnt og trutt kommet i nye opplag hvert \xc3\xa5r, p\xc3\xa5 forskjellige ulike plateselskaper. Hanne Krogh fullf\xc3\xb8rte id\xc3\xa9en fra albumet Nordens vakreste, og samlet denne gangen sine favoritter innen julesangene, og ga platen ut i desember 1984, og den ble alts\xc3\xa5 en umiddelbar suksess. Senere har Hanne kommet med flere julealbum, men dette er hennes mest solgte. P\xc3\xa5 platen finner man ogs\xc3\xa5 sangen \xc2\xabSonjas sang til julestjernen\xc2\xbb, fra filmen \xc2\xabReisen til julestjernen\xc2\xbb fra 1976, hvor Krogh hadde hovedrollen. Hun hadde tidligere spilt den inn p\xc3\xa5 soundtracket fra filmen, men valgte \xc3\xa5 gi den ut p\xc3\xa5 nytt igjen p\xc3\xa5 dette albumet.'